laion/Wikipedia-Exotic huggingface dataset:
הקרבה עצמית

הקרבה עצמית היא מעשה בודד או התנהגות מתמשכת של ויתור על דבר שאדם רוצה לעצמו, על מנת לעזור או להגן על אחרים או כדי לקדם או להגן על ערכים. בדרך כלל, תואמת פעולת ההקרבה העצמית את הכלל כי היא אינה משרתת את האינטרס האישי הטוב ביותר של האדם ותותיר את האדם במצב גרוע יותר ממה שהיה לולא היה מקריב מעצמו. ניתן לבלבל בקלות בין שני סוגי ההקרבה הנפוצים האחרים לבין הקרבה עצמית. הראשון הוא וויתור על טובות הנאה מסוימות בטעות או ללא כוונה. ויתורים כאלה מתרחשים בחיי היומיום גם תוך ניסיון לספק את האינטרסים האישיים, אך מתוך חוסר מודעות. השני הוא דחיית סיפוקים - וויתור על הטבה מינורית לטובת תועלת גדולה יותר בעתיד. הגם שפעולה כזו עשויה להרגיש כמו הקרבה, היא אינה כוללת עלות אמיתית. שני סוגי הקרבנות אלו אינם שייכים להקרבה עצמית. על אף שלרוב מעשי הקרבה עצמית זוכים לשבחים, התפשט בסוף המאה ה-20 סוג אלים של הקרבה עצמית - טרור המתאבדים, אשר לצד המשבחים אותו קיימת אוכלוסייה נרחבת אשר רואה בו מעשה לא מוסרי ופסול מכל וכל. על פי ההערכות, 3,500 תקיפות כאלה דווחו ב-30 השנים הקודמות. זולתנות סופרארוגציה Clark McCauley, How many suicide terrorists are suicidal?, Behavioral and Brain Sciences 37, 2014-08, עמ' 373–374 doi: 10.1017/S0140525X13003452 ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
טילי סמית'

טילי סמית (באנגלית: Tilly Smith; נולדה ב-1994) היא אישה מאנגליה, שבהיותה בת 10 הצילה עשרות בני אדם בצונאמי שהתרחש בדצמבר 2004 בתאילנד. על תושייתה קיבלה פרס מאגודת הצי וצוערי הים - האגודה הגדולה בבריטניה לימאות, שמעודדת צעירים לפתח קריירה בחיל הים. טילי, תושבת אוקסשוט שבסארי, הייתה בחופשה עם הוריה באי פוקט בתאילנד ב-26 בדצמבר, היום בו הכה צונאמי באזור. היא הבחינה בחוף הים בו שהו בסימנים מקדימים לבואו של צונאמי, נסיגה של מי הים, והופעת בועות מים על פני הים, עליהם למדה בשיעור גאוגרפיה בו נכחה שבועיים קודם לכן. היא שכנעה את הוריה, אחותה בת ה-7 ועשרות תיירים בחוף בו שהתה לברוח מהחוף. בזכות ערנותה לא מת אף אדם בחוף בו הייתה. באסון מתו יותר מ-280 אלף איש ב-13 מדינות. טילי שחזרה לאחר המעשה: "שכשירדתי לים הייתה עליו מעין שכבה של קצף כמו בבירה. הוא היה מבעבע. אמרתי "ברצינות הולך להיות פה צונאמי". פעולה מהירה שלה ושל עובדי המלון לפינוי חוף מאיקאו הצילה עשרות אנשים. זהו החוף היחיד באי שלא מתו בו בני אדם באותו אסון. על שמה נקרא האסטרואיד 20002 Tillysmith. בריטניה: פרס לילדה שהצילה עשרות בצונאמי, באתר ynet, 10 בספטמבר 2005 סרטון על סיפורה של טילי סמית', סרטון באתר יוטיוב מידע על האסטרואיד מאתר נאס"א
סומלילנד (פירושונים)

האם התכוונתם ל... סומלילנד – ישות מדינית בסומליה, בגבולות סומלילנד הבריטית, המתפקדת דה פקטו כמדינה ריבונית אך אינה מוכרת על ידי שום מדינה אחרת סומלילנד הבריטית – מדינת חסות לשעבר של האימפריה הבריטית בצפון סומליה סומלילנד הצרפתית – מושבה צרפתית לשעבר בג'יבוטי סומליה האיטלקית (נקראת גם "סומלילנד האיטלקית") – בעבר קולוניה של ממלכת איטליה באזור סומליה של ימינו סומלי (נקראת על ידי קבוצות בדלניות גם "סומלילנד האתיופית") – אחת המדינות המרכיבות את אתיופיה אה"מ סומלילנד – פריגטה ששימשה את הצי המלכותי הבריטי במהלך מלחמת העולם השנייה סומליה
יאשיה ודג'ווד

האם התכוונתם ל... ג'וזאיה קלמנט ודג'ווד (נודע גם בשם העברי יאשיה ודג'ווד) - חבר הפרלמנט של בריטניה שתמך בציונות אח"י וג'ווד – מאוניות המלחמה הראשונות של חיל הים הישראלי; שימשה כאוניית מעפילים בשם "קולונל יאשיה וג'ווד" ג'וזאיה ודג'ווד – קדר אנגלי, שלזכותו נרשם התיעוש של ייצור כלי חרס; סבי-סביו של ג'וזאיה קלמנט ודג'ווד
אצטדיון לוס קרמנס

אצטדיון לוס קרמנס החדש (בספרדית: Nuevo Estadio de Los Cármenes) הוא אצטדיון בעיר גרנדה, ספרד. האצטדיון משמש כאצטדיון הבית של מועדון הכדורגל גרנדה מליגת המשנה הספרדית. האצטדיון נבנה בשנת 1995 ומכיל 19,336 מקומות ישיבה. האצטדיון אירח בעבר מספר משחקים של נבחרת ספרד בכדורגל. האצטדיון נפתח ב-16 במאי 1995 וכשבועיים לאחר מכן נחנך במשחק ידידות בין ריאל מדריד לבאייר לברקוזן, בו ניצחה ריאל מדריד בתוצאה 1-0. ב-22 באוגוסט 1995, יותר משלושה חודשים לאחר פתיחתו הרשמית של האצטדיון, שיחקה בו לראשונה קבוצת הכדורגל המקומית גרנדה, במשחק הכנה מול ריאל בטיס שהסתיים בתוצאה 4-1 לזכות גרנדה. בשנת 2011, לאחר עלייתה של גרנדה ללה ליגה, נערך באצטדיון שיפוץ שבו הוקמו יציעים פינתיים בפינות שבין היציעים הקיימים, מה שהגדיל את תכולת האצטדיון מ-16,500 מושבים בשנותיו הראשונות לתכולה של כ-23,100 מושבים. מדיה וקבצים בנושא אצטדיון לוס קרמנס בוויקישיתוף ההיסטוריה של האצטדיון באתר Estadios De Espana האצטדיון באתר The Stadium Guide האצטדיון באתר World Stadiums "DATOS DEL CLUB" (בספרדית). Granada CF. נבדק ב-26 בספטמבר 2020. {{cite web}}: (עזרה) "Los Cármenes no lucirá esquinas provisionales esta campaña". Ideal (בספרדית). 2019-06-10. נבדק ב-2020-02-03.
הנני (רומן)

הנני (באנגלית: Here I Am) הוא רומן דיסטופי פרי עטו של הסופר היהודי-אמריקאי ג'ונתן ספרן פויר, שראה אור בשנת 2016 לאחר הפסקה של עשר שנים מכתיבת הרומן הקודם שלו, "קרוב להפליא ורועש להחריד". המהדורה העברית של הספר שתורגם בידי קטיה בנוביץ' ראתה אור אף היא בשנת 2016 בהוצאת כנרת זמורה-ביתן. הספר עוסק בזוגיות וביחסים בתוך משפחה יהודית אמריקאית, תוך כדי כך עולות בספר גם שאלות על צורת הקיום היהודית הלא-מסורתית עם ובלי ציונות ועל יחסה של יהדות ארצות הברית לישראל כמו גם על יחסם של ישראלים ליהודי ארצות הברית. עלילת הספר עוקבת אחרי חייה של משפחה יהודית, שני אחים ניצולי השואה שאחד מהם הקים את משפחתו בחיפה והשני בוושינגטון די. סי., ומתמקדת בחיי המשפחה של הדור השלישי והרביעי בארצות הברית, על רקע השמדת מדינת ישראל בידי ארצות ערב על רקע דתי-אסלאמי שהתאפשרה בעקבות רעידת אדמה שפקדה את המזרח התיכון והציפה אותו בפליטים שרצו להגיע לישראל שתשתיות החירום שלה נפגעו פחות משאר מדינות האזור. הצתת כיפת הסלע בידי קיצוניים מן הימין הישראלי משמשת את האייתוללה האיראני לגבש את מדינות האסלאם, שיעים וסונים, ערבים ושאינם-ערבים, לאחד כוחות ולהשמיד את מדינת ישראל. אתר האינטרנט הרשמי של הנני (באנגלית) הספר "הנני", באתר "סימניה" דוד הדר, ישראל והזוגיות מתפרקות בספר של ג'ונתן ספרן פויר, באתר הארץ, 24 בנובמבר 2016 ד״ר גלי דינור, ספרו של פויר, הנני, משוחח עם סיפור העקידה בתוך: ד"ר לאה מזור, על מקרא הוראה וחינוך אריק גלסנר, ג'ונתן ספרן-פויר עולה לליגה של הגדולים, באתר ynet, 16 בדצמבר 2016 אריק גלסנר, על "הנני", של ג'ונתן ספרן פויר, בבלוג "מבקר חופשי", 22 בדצמבר 2016 איילת קליין כהן, לא הכל מואר: המעידה הראשונה של ג'ונתן ספרן פויר, באתר nrg‏, 15 בינואר 2017 חיותה דויטש, עקדת עשו, מקור ראשון, מוסף "שבת", 5 בפברואר 2017 A. O. Scott, Invented Disaster and the American Jewish Experience, The Atlantic, September 2016 Alexander Nazaryan, With joyless prose about joyless people, Jonathan Safran Foer's 'Here I Am' is kitsch at best, Los Angeles Times, September 1, 2016 Dwight Garner, ‘Here I Am,’ Jonathan Safran Foer’s Tale of a Fracturing Family, The New York Times, September 6, 2016 Mark Athitakis, Jonathan Safran Foer’s ‘Here I Am’ chronicles troubles at home and abroad, The Washington Post, September 8, 2016 Daniel Menaker, Jonathan Safran Foer’s New Novel Wrestles With the Demands of Jewish Identity, The New York Times, September 9, 2016 Alex Clark, Here I Am by Jonathan Safran Foer review – self-expression in the Jewish diaspora, The Guardian, 9 September 2016 Adam Kirsch, Jonathan Safran Foer’s Nice-Jewish-Boy Fiction, Tablet Magazine, September 16, 2016 איתמר זהר, כשהאגו מנצח את מייקל שייבון וג'ונתן ספרן פויר, באתר הארץ, 1 בינואר 2017
הבן השביעי

הבן השביעי (באנגלית: Seventh Son) הוא סרט הרפתקאות פנטסטי אמריקאי-בריטי. הסרט, אותו ביים סרגיי בודרוב, צולם בארצות הברית בשנת 2014 ויצא לאקרנים בשנת 2015. בסרט מככבים ג'ף ברידג'ס, בן בארנס, אליסיה ויקנדר, קיט הרינגטון, אוליביה ויליאמס, אנצ'יה טראואה, דג'ימון הונסו, קנדיס מק'קלור, ג'וליאן מור. לאחר מסע מפרך נמצא "הבן השביעי" - הגיבור האחרון על פני האדמה. עליו להוכיח את כוחותיו המופלאים במבחן קשה במיוחד. מדיה וקבצים בנושא הבן השביעי בוויקישיתוף אתר האינטרנט הרשמי של הבן השביעי הבן השביעי, ברשת החברתית פייסבוק הבן השביעי, ברשת החברתית אקס (טוויטר) הבן השביעי, סרטונים בערוץ היוטיוב "הבן השביעי", במסד הנתונים הקולנועיים IMDb (באנגלית) "הבן השביעי", באתר נטפליקס "הבן השביעי", באתר AllMovie (באנגלית) "הבן השביעי", באתר Rotten Tomatoes (באנגלית) "הבן השביעי", באתר Box Office Mojo (באנגלית) "הבן השביעי", באתר Metacritic (באנגלית) "הבן השביעי", באתר אידיבי "הבן השביעי", במסד הנתונים הקולנועיים KinoPoisk (ברוסית) הבן השביעי, קדימון הסרט באתר יוטיוב "Marco Beltrami to replace Tuomas Kantelinen on "Seventh Son"". Film Music Reporter. ארכיון מ-2014-02-14. נבדק ב-15 במאי 2014. {{cite web}}: (עזרה) "SEVENTH SON (12A)". British Board of Film Classification. 11 בפברואר 2015. נבדק ב-11 בפברואר 2015. {{cite web}}: (עזרה) "Box Office: 'Spongebob' to Top 'Jupiter Ascending,' 'Seventh Son' - Variety". Variety. ארכיון מ-2015-02-04. נבדק ב-4 בפברואר 2015. {{cite news}}: (עזרה) "Seventh Son (2015)". Box Office Mojo. נבדק ב-28 בנובמבר 2015. {{cite web}}: (עזרה) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
גל הקור באירופה (2017)

בינואר 2017 הכה גל קור, שמקורו באזור הארקטי, במרכז ובמזרח אירופה וגרם למותם של לפחות שישים בני אדם, מרביתם בפולין. גל הקור גרם גם להשהיית שירותי טיסה, הפלגה ונסיעה בכבישים ובמסילות ברזל באזורים שונים באירופה. השיט בדנובה הופסק בגלל סכנת גושי הקרח הצפים. במהלך השבוע הראשון של ינואר מתו בפולין, בגלל מכת הקור, 46 בני אדם והטמפרטורה ירדה עד מינוס 42 מעלות צלזיוס. מזג האוויר החריג גרם גם להפסקות חשמל מרובות וכתוצאה מכך אוכלוסיות גדולות נותרו ללא חימום וללא מאור זמן ממושך. נרשמו פציעות רבות בגלל החלקות על משטחי קרח ובמקומות רבים השלטונות פתחו מקלטים מאולתרים, שהציעו מחסה לחסרי בית. מהגרי עבודה ומבקשי מקלט בדרכם לאירופה נפגעו קשה במיוחד. באי לסבוס, תחנת מעבר של מהגרי עבודה ומבקשי מקלט מאסיה ומאפריקה, חיים רבים מהם באוהלים ומבוססים בבוץ, אולם בעקבות ביקורות קשות של סוכנויות הסיוע הרשויות הודיעו שיעבירו את שוכני האוהלים לחדרי מלון ריקים בעונה זו. ממשלת יוון הודיעה שתשלח ללסבוס ספינת צי צבאית, כדי שתשמש כמלון צף עבור הנזקקים. גל הקור השבית לכמה ימים גם את נמל התעופה אטאטורק באיסטנבול, שמשמש לא מעט ישראלים כתחנת ביניים ליעדים אחרים. גם מזג האוויר בישראל הושפע בירידת טמפרטורות בירידת שלג בגליל. גל קור באירופה: עשרות קפאו למוות - רובם פליטים וחסרי בית עשרות מתים בגל הקור באירופה; עד 35- מעלות בערים, באתר nrg אין גבול: הפליטים קופאים למוות בגל הקור, באתר ‏מאקו‏, 12 בינואר 2017 כבר 61 קורבנות בגל הקור הקיצוני באירופה, באתר ynet, 10 בינואר 2017 איתי בלומנטל והסוכנויות, אירופה קופאת, בוטלו טיסות מישראל לטורקיה, באתר ynet, 9 בינואר 2017 מתן צורי ואיתי בלומנטל, בגלל השלגים: ישראלים נצורים ליד סוריה, באתר ynet, 8 בינואר 2017 שלג החל לרדת בהרי הגליל
לוז צ'יליאני

לוז צ'יליאני (שם מדעי: Gevuina avellana; מוכר גם בשם אַוֶולַנוֹ), הוא מין של עץ ירוק עד המצוי באמריקה הדרומית ונחשב כיום למין היחיד בסוגו. עץ זה הוא יליד דרום צ'ילה והעמקים הסמוכים בארגנטינה. הוא מצוי בגבהים של עד 700 מטר מעל פני הים, ותפוצתו משתרעת בין קווי הרוחב 35° ל-44° דרום. העץ התגלה בדרום אמריקה על ידי הכומר הישועי חואן איגנסיו מולינה. הלוז הצ'יליאני מתנשא לגובה של 20 מטר, והוא פורח בין יולי לנובמבר. צבע הגזע הוא חום שמנת עם פסים חומים כהים. העלים המקושתים שלו ירוקים ובעלי קצוות משוננים, הפרחים קטנים מאוד ובצבע לבנבן, והפרי הוא אגוז אדום כהה ההופך לשחור עם הזמן. העץ יכול לגדול בצורה זקופה או מסועפת מהקרקע. השם המדעי של הסוג (Gevuina) מקורו במילה גֶוֶון משפת המפוצ'ה אשר בה כונה עץ זה. המעמד הטקסונומי של הסוג השתנה במהלך השנים. בסיווגים מסוימים נכללו בסוג כ-3 מינים: Gevuina bleasdalei האנדמי לאוסטרליה, Gevuina papuana האנדמי לגינאה החדשה, והלוז הצ'יליאני (Gevuina avellana). מחקרים נוספים קבעו שהמין האוסטרלי והמין הפפואני מסווגים כמינים בסוג נפרד המכונה Bleasdalea או בסוג Turrillia האנדמי לפיג'י, בעוד שהלוז הצ'יליאני נותר המין היחיד בסוגו. אף שבספר "הפלורה של אוסטרליה" המין האוסטרלי והפפואני עדיין מוכרים כשייכים לסוג Gevuina, זהו הסיווג היחיד כיום שעדיין מתייחס אליהם כך, ובשאר המקומות הם מוכרת כמינים בסוג Bleasdalea. הזרעים של הלוז הצ'יליאני נאכלים חיים, מבושלים במים רותחים או קלויים. האגוזים מכילים כ-12% חלבון, 49% שמן, ו-24% פחמימות. הזרע מכיל ריכוז גבוה מאוד של שמנים בלתי רוויים ונעשה בו שימוש למטרות מגוונות בצ'ילה. הוא גם עשיר בחומרים נוגדי חימצון כגון ויטמין E ובטא-קרוטן. השמן המופק מהלוז הצ'יליאני משמש כמרכיב נפוץ בתכשירים של קרם הגנה, כמרכיב קוסמטי איכותי בגלל הלחות שלו, והוא מהווה גם מקור לחומצות שומן של אומגה 7. פרחי הלוז הצ'יליאני משמשים כמקור צוף לדבורים, ובסיאטל בוושינגטון נצפו סנאים וציפורים האוכלים מזרעי העצים; בצ'ילה, העץ משמש כמקור מזון לפודו הדרומי. הזרעים מכילים טאנין הנמצא בשימוש בתעשיית העורות, ומהגזע מכינים ארונות וכלי נגינה מעץ. ללוז הצ'יליאני יש עמידות בטמפרטורות קרות עד למינוס 12 בהיותו בוגר, והוא גדל היטב באקלים ממוזג הקפוא למדי בחורף. הלוז הובאה לראשונה לבריטניה בשנת 1826, ומאז הופץ למספר מדינות ברחבי העולם כמו ספרד ואזור הפסיפיק נורת' וסט של ארצות הברית במערב האוקיינוס השקט ובמדינות מסוימות הוא גדל היטב כמו בקליפורניה ובניו זילנד. מרבית אגוזי הלוז הנמכרים בשווקים בדרום אמריקה נאספים בטבע, אך מפותחים גם זנים בעלי תפוקה גדולה יותר של אגוזים בצ'ילה וניו זילנד. העץ מגודל לעיתים כצמח נוי. מדיה וקבצים בנושא לוז צ'יליאני בוויקישיתוף לוז צ'יליאני, באתר NCBI (באנגלית) לוז צ'יליאני, באתר Tropicos (באנגלית) לוז צ'יליאני, באתר GBIF (באנגלית) לוז צ'יליאני, באתר The Plant List (באנגלית) לוז צ'יליאני, באתר IPNI (באנגלית) ‏ לוז צ'יליאני באתר ISHS לוז צ'יליאני באתר הרשימה האדומה של IUCN
דייוויד שולקין

דייוויד ג'ונתן שולקין (באנגלית: David Jonathon Shulkin; נולד ב-22 ביוני 1959) הוא רופא ומנהל יהודי-אמריקאי שכיהן כמזכיר המחלקה לענייני חיילים משוחררים של ארצות הברית מפברואר 2017 ועד 28 במרץ 2018, אז פוטר על ידי נשיא ארצות הברית דונלד טראמפ. קודם לכן כיהן שולקין כסגן לענייני בריאות של מזכיר המחלקה. שולקין נולד בבסיס צבא ארצות הברית בסמוך לשיקגו שבו שירת אביו והוא בן למשפחה יהודית. אביו מארק הוא פסיכיאטר ואמו סאני פסיכותרפיסטית. ב-1980 סיים תואר ראשון בהמפשיר קולג' שבמסצ'וסטס, ב-1986 סיים לימודי רפואה באוניברסיטת דרקסל שבפילדלפיה. עשה סטאז' ברפואה פנימית בבית החולים האוניברסיטאי של אוניברסיטת ייל וב-1989 סיים התמחות ברפואה פנימית בבית החולים הפרסביטריאני בפיטסבורג ובבית הספר לרפואה של אוניברסיטת פיטסבורג. לאחר מכן השתתף במשך שנתיים בתוכנית ההכשרה הרפואית מטעם קרן רוברט וודס ג'ונסון באוניברסיטת פנסילבניה. בשנים 1990–1999 עבד כרופא בבית החולים האוניברסיטאי של אוניברסיטת פנסילבניה. בשנים 1999–2003 כיהן כמנכ"ל חברת DoctorQuality אותה הקים, העוסקת בפיתוח תוכנות בתחום שירותי המידע הרפואי ובקרת איכות ברפואה. כיהן כרופא הראשי, פרופסור לרפואה וסגן הדקאן בבית הספר לרפואה של אוניברסיטת דרקסל. ב-2004 מונה לרופא הראשי בבית החולים האוניברסיטאי ופרופסור לרפואה באוניברסיטת טמפל, משנת 2006 מכהן כפרופסור לרפואה בבית הספר לרפואה ע"ש אלברט איינשטיין של ישיבה יוניברסיטי בניו יורק. בשנים 2005–2009 כיהן כנשיא ומנכ"ל המרכז הרפואי בית ישראל, תחת ניהולו עבר המרכז הרפואי הליך הבראה ומגרעון גבוה עבר לעודף תזרימי. בשנים 2010–2015 כיהן כנשיא המרכז הרפואי מוריסטאון וכסגן נשיא מערכת הבריאות אטלנטיק (AHS) שבניו ג'רזי, בתקופתו נבחר המרכז הרפואי לבית החולים הבטוח ביותר בניו ג'רזי ונבחר על ידי מגזין Fortune לאחד ממקומות העבודה הטובים בארצות הברית. ביולי 2015 מונה שולקין על ידי הנשיא ברק אובמה לסגן לענייני בריאות למזכיר המחלקה לענייני חיילים משוחררים. במהלך כהונתו בוצעה רפורמה מקיפה במשרד ומספר החיילים המשוחררים הממתינים לטיפול רפואי מעל חודש ימים קטן מ-57,000 ל-600. בינואר 2017 הודיע דונלד טראמפ על מינויו של שולקין למזכיר המחלקה המיועד בקבינט שלו. ב-13 בפברואר 2017 אושר מינויו למזכיר המחלקה בתמיכה של כל 100 חברי הסנאט ויום למחרת הושבע לתפקידו. שולקין, לצד ג'יימס מאטיס וג'ון קלי, נמנה עם חברי הקבינט היחידים בממשל טראמפ שאינם חברי המפלגה הרפובליקאית (אלא עצמאיים). הוא פוטר מתפקידו ב-28 במרץ 2018. שולקין נשוי למרלי ברי, אף היא רופאה אותה הכיר בתקופת לימודיהם בבית הספר לרפואה. הם הורים לבן ובת. מדיה וקבצים בנושא דייוויד שולקין בוויקישיתוף אתר האינטרנט הרשמי של דייוויד שולקין (באנגלית) דייוויד שולקין, ברשת החברתית אקס (טוויטר) עדותו של שולקין בסנאט קורות חיים דייוויד שולקין באתר המחלקה לענייני חיילים משוחררים Trump picks Veterans Affairs insider to lead troubled agenc, אתר Times of Israel, ‏11 בינואר 2017 Trump’s surprise VA pick known as turnaround artist, אתר thehill.com, ‏14 בינואר 2017 President-Elect Donald J. Trump Nominates Dr. David J. Shulkin as Secretary of Veterans Affairs, אתר המעבר הנשיאותי, 11 בינואר 2017
פאינקופיליים

פאינקופיליים (שם מדעי: Phaenicophilidae) היא משפחה של ציפורי שיר הקרובים למשפחת הפרושיים ומצויים בעיקר באיים האנטילים ובאיי בהאמה שבתוך האוקיינוס האטלנטי. ציפורים אלה נחשבים בדרך כלל לחלק מקבוצת הטנגריים שנחשבת לשבט של פרושיים. גם אלה שרואים בה משפחה עצמאית החשיבו את סוגי משפחת הפאינקופיליים לחלק ממנה ולאחר מכן לחלק מהפרושיים. כמה חוקרים ביצעו בדיקות מולקולריות בסוג Phaenicophilus והסיקו שהוא ועוד כמה מינים נפרדים ממשפחת הפרושיים הגדולה. מינים אלו הפכו על פי חוקרים מעטים למשפחה עצמאית שנחשבת למשפחת ביניים בין הפרושיים לפזאיים וכן לסבכי העולם החדש. הם דומים במראם לטנגרות רגילות ובעלי מקורים גדולים, רגליים חזקות ונוצות צבעוניות. הם חיים ביערות גשם וניזונים מחרקים ופירות. משפחה פאינקופיליים (Phaenicophilidae) סוג ומין יחיד Nesospingus speculiferus סוג Spindalis - בו 4 מינים סוג Calyptophilus - בו 2 מינים סוג ומין יחיד Microligea palustris סוג ומין יחיד Xenoligea montana סוג Phaenicophilus - בו 2 מינים מדיה וקבצים בנושא פאינקופיליים בוויקישיתוף פאינקופיליים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
מנחם גרינוולד

רבי מנחם גרינוולד ה'תר"ג, 1842 - כ"ה בתשרי ה'תר"ץ, 1929 רב העיר שופרון בהונגריה. נולד בהונגריה, לפנחס ויוכבד. היה תלמידו של רבי אליעזר זוסמן סופר ושל רבי אברהם שמואל בנימין סופר, בעל "הכתב סופר", מצעירותו בשנת ה'תרל"ג נקרא לשמש כרב הקהילה האורתודוקסית בשופרון. בשנת ה'תר"ל נישא למרת מלכה בת רבי דוד ניימן-לאקנבך ראב"ד בעיר פרשבורג ולאחר פטירתה נישא בזיווג שני לבת דודתה שרה בת רבי יצחק קראמר אב"ד בנייהייזל. שימש כנשיא כולל אשכנזים בארץ הקודש. היה חברו של רבי יוסף חיים זוננפלד, שהעריכו וכיבדו מאוד. הוא כתב עליו: "שהיה לי אוהב נאמן". וכינה אותו בתואר "גדול הדור", נפטר בכ"ה בתשרי תר"צ (1929), בהיותו בן שמונים ושבע, ונקבר בשופרון. מעט מדברי תורתו נדפסו בסוף ספרו של חמיו שו"ת ניר לדוד החדשות, מהדורת תשמ"א. בנו הרב יהודה גרינוולד, רב ומו"צ בלוצרן שווייץ. נפטר בשנת ה'תש"ז. בנו רבי שמואל, תלמיד השבט סופר שימש כשו"ב בשופרון נרצח ב-1944 באושוויץ-בירקנאו, נינו הוא הרב שמואל קדר. בנו רבי יהושע, חתנו של ד"ר רובנס מראשי הקהילה האורתודוקסית בגלזנקירכן, שימש כרבה של מיראן באיטליה ואחר כך רב קהילת מחזיקי הדת בניו יורק. נפטר בשמחת תורה ה'תש"ל. בנו מלכיאל גרינוולד, פעיל בתנועת המזרחי בווינה ועיתונאי בירושלים. נפטר בא' באדר תשכ"ח. בתו רחל, נישאה לרב כתריאל בלום, בן הרב עמרם בלום. בנם הרב עמרם בלום כיהן כרבה של בואנוס איירס ואחר כך רב בעיר קליבלנד במדינת אוהיו שבארצות הברית, חתנו הוא הרב אליהו דב וכטפוגל. עץ משפחתי. מנחם גרליץ, מרא דארעא ישראל, כרך ג עמוד ש"ד שו"ת תורת חיים סימן ק"ב דף עד יד ושם מלכיאל גרינוולד, דבר, 3 במרץ 1968
יחסי אלג'יריה–בנגלדש

יחסי אלג'יריה–בנגלדש (בערבית: العلاقات الجزائرية البنغالية; בבנגלית: আলজেরিয়া–বাংলাদেশ সম্পর্ক) הם היחסים הדיפלומטיים בין הרפובליקה האלג'יראית הדמוקרטית העממית ובין הרפובליקה העממית של בנגלדש. אלג'יריה לקחה חלק גדול בכניסת בנגלדש כחברה לארגון לשיתוף פעולה אסלאמי לאחר עצמאותה מפקיסטן בשנת 1971. אלג'יריה הכירה בבנגלדש בדצמבר 1971, זמן קצר לאחר עצמאותה במרץ באותה השנה. היחסים בין שתי המדינות כוננו ב-1973 לאחר שנשיא בנגלדש הראשון מוג'יבור רחמן נסע לביקור באלג'יר שאירחה את פסגת המדינות הבלתי-מזדהות. בשנת 1974 נסע הנשיא האלג'יראי הוארי בומדיין לביקור רשמי בדאקה. באותה שנה ביקר בומדיין בלהור שבפקיסטן כדי לפגוש את נשיא בנגלדש הראשון מוג'יבור רחמן, במפגש פסגה של הארגון לשיתוף פעולה אסלאמי. אלג'יריה לקחה חלק גדול בעידוד בנגלדש להיכנס לארגון זה באותה שנה. לאלג'יריה אין שגרירות בדאקה, אך קיים רצון במדינה להקים כזו לקראת סוף העשור השני של המאה ה-21. לבנגלדש יש שגרירות באלג'יר והאינטרסים של בנגלדש באלג'יריה מנוהלים שם. היחסים הכלכליים בין בנגלדש לאלג'יריה נמצאים במגמת עלייה מאז תחילת המאה ה-21, ושתי המדינות מראות עניין בהרחבת היחסים, בהצהרות ובמעשים. תרופות, מוצרי עור ומלמין מתוצרת בנגלדש זוכים להערכה באלג'יריה כמוצרים בעלי פוטנציאל מסחרי גבוה. ערך הייצוא מבנגלדש לאלג'יריה בשנת 2014 עמד על 15.9 מיליון דולר אמריקני, וכלל בעיקר מוצרי טקסטיל והנעלה. ערך הייצוא מאלג'יריה לבנגלדש באותה שנה עמד על 112 אלף דולר אמריקאי בלבד וכלל רק פירות טרופיים. "Embassy in Dhaka soon: Algerian envoy", The Daily Star, 27 February 2014. NAM summit and position of Bangladesh, The Financial Express. Retrieved 27 February 2014 Diplomatic Missions of Bangladesh in Algeria, GuidePacker Bangladesh-Algeria bilateral trade to expand: Iftekhar, The New Nation. Archived from the original on 5 July 2008, Retrieved 27 Feburary 2014 "President seeks Algerian investment in ICT, power". The Daily Star. נבדק ב-27 בפברואר 2014. {{cite news}}: (עזרה) What does Bangladesh export to Algeria? (2014) What does Algeria export to Bangladesh? (2014)
פסרליים

פסרליים (שם מדעי: Passerellidae) היא משפחה קטנה של ציפורי שיר הקרובה לגבתוניים, לפרושיים ולטנגריים ובתוכה רוב המינים המכונים "דרורי העולם החדש". משפחה זו אינה מוסכמת על מרבית החוקרים והיא נוצרה רק בזמן האחרון. ציפורים אלה מצויות רק ביבשת אמריקה ונפוצות במגוון בתי גידול מקנדה עד לאזור הטרופי. הם בעלי מקורים נוקשים העוזרים לפיצוח זרעים ודומים במראם לדרור הנפוץ. עם זאת הם מעט יותר צבעוניים ועקב שהותם בעיקר ביערות הם כונו "דרורי עצים". עופות אלה חיות במגוון בתי גידול ולעיתים נודדות דרומה בחורף. הם ניזונים בעיקר מזרעים וגם מחרקים ומפירות שונים. למרות השם הם אינם קשורים באמת למשפחת הדרוריים. משפחת פסרליים (Stenostiridae) סוג Chlorospingus סוג Rhynchospiza סוג Ammodramus סוג Arremonops סוג Peucaea סוג ומין יחיד Chondestes grammacus סוג ומין יחיד Calamospiza melanocorys סוג ומין יחיד Torreornis inexpectata סוג Amphispiza סוג Spizella סוג Arremon סוג Passerella סוג Junco סוג Zonotrichia סוג ומין יחיד Pooecetes gramineus סוג Artemisiospiza סוג Ammospiza סוג ומין יחיד Oriturus superciliosus סוג ומין יחיד גיבתון סוואנה (Passerculus sandwichensis) סוג ומין יחיד Centronyx bairdii סוג ומין יחיד Neospiza concolor סוג ומין יחיד Xenospiza baileyi סוג Melospiza סוג ומין יחיד Pezopetes capitalis סוג Kieneria סוג Melozone סוג Aimophila סוג Pipilo סוג ומין יחיד Oreothraupis arremonops סוג Pselliophorus סוג Atlapetes מדיה וקבצים בנושא פסרליים בוויקישיתוף פסרליים, באתר NCBI (באנגלית) פסרליים, באתר האנציקלופדיה של החיים (באנגלית) פסרליים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
סיפור אופטימי

סיפור אופטימי הוא אלבום האולפן החמישי של הזמרת-יוצרת הישראלית דיקלה. האלבום יצא לאור ב-1 בספטמבר 2016, על ידי חברות התקליטים הליקון. באלבום ישנם 10 שירים ביניהם הסינגל, "הוא כותב לי מאמי", שלו יצא קליפ בערוצם של הליקון ב-Vevo, וצעד שבועות בראש מצעדי ההשמעות. האלבום הגיע למעמד "אלבום זהב" בישראל, עם מכירות של למעלה מ-20,000 עותקים. עם ולאחר יציאת האלבום הופצו ארבעה וידאו קליפים לארבעה סינגלים מן האלבום. "הוא כותב לי מאמי" ב-29 במאי 2016 הוציאה דיקלה את הווידאו קליפ הראשון מתוך האלבום, כאשר דיקלה מבצעת את השיר, הקליפ צולם בשחור לבן כאשר ניתן לראות את דיקלה בבית כאשר היא לובשת שמלה שחורה ביחד עם בן זוגה ולבסוף היא "בועטת" בשולחן ופשוט רצה מהבית לעבר הרחוב כשהיא מחזיקה את הנעלי העקב שלה ביד. הקליפ צבר קרוב ל-3 מיליון צפיות ביוטיוב והוא השלישי הנצפה ביותר של הזמרת. "אל תלך" לשיר יצא קליפ מילים כאשר ניתן לראות את דיקלה יושבת על הרצפה כאשר מאחוריה יש קיר בצבע של האלבום שלה "סיפור אופטימי" (תכלת). "בדידותי הנהדרת (מישהו אוהב אותי)" הקליפ יצא ב-31 באוקטובר, כהשיר נכתב על ידי דיקלה והולחן גם כן על ידה, הקליפ מתחיל כאשר ניתן לראות את דיקלה יושבת בכיסא כשהיא לובשת שמלה אדומה ומתאפרת וכשהיא מסתכלת במראה אז היא רואה את עצמה לבושה בשמלת כלה. לאחר מכן ניתן לראות אותה שרה לתוך מיקרופון כאשר יש נרות סביבה. "מסקרה שחורה" לשיר יצא יצא קליפ ביוטיוב ב-24 בינואר אשר בקליפ ניתן לראות את דיקלה רוקדת עם כמה רקדנים כאשר יש להם מסקרה בעיניים כשם השיר. רן בוקר, בשקט, ברעש: האזינו לשיר החדש של דיקלה, באתר ynet, 7 באוגוסט 2016 בן שלו, באלבום החדש שלה דיקלה נפרדת מהבדידות - ומהמלודיות המפוארות, באתר הארץ, 8 בספטמבר 2016 יוסי חרסונסקי, סיפור אופטימי, באתר חרסונסקי מיוסיק, ‏20 בספטמבר 2016 בן שלו, באלבום החדש שלה דיקלה נפרדת מהבדידות - ומהמלודיות המפוארות, באתר הארץ, 8 בספטמבר 2016 "דיקלה – אתי | | Helicon Music". Helicon Music. 2018-01-30. נבדק ב-2018-08-10. Helicon Music - הליקון (2016-05-29), דיקלה - הוא כותב לי מאמי - קליפ - Dikla, נבדק ב-2017-10-20 Helicon Music - הליקון (2016-08-06), דיקלה - אל תלך - קליפ, נבדק ב-2017-10-20 Helicon Music - הליקון (2016-10-31), דיקלה - בדידותי הנהדרת (מישהו אוהב אותי), נבדק ב-2017-10-20 Helicon Music - הליקון (2017-01-24), דיקלה - מסקרה שחורה - קליפ, נבדק ב-2017-10-20